Diari Oficial de la Generalitat Valenciana


Sumari del DOGV 2580, del 07-09-1995 (1995/835994)

ORDRE de 8 d'agost de 1995, de la Conselleria de Cultura, Educació i Ciència per la qual es convoca el Circuit Rock 100-95 de la Comunitat Valenciana.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/08/08/(1)/dof/vci/html**

### Dades del document

Número de DOGV
:   2580

Data del DOGV
:   07-09-1995

Secció del DOGV
:   DISPOSICIONS GENERALS

Número del document
:   1995/835994


Data del document
:   08-08-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 8 d'agost de 1995, de la Conselleria de Cultura, Educació i Ciència per la qual es convoca el Circuit Rock 100-95 de la Comunitat Valenciana.   
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, confereix a aquesta entitat autònoma, entre altres, la funció de potenciar la promoció sòciocultural de la joventut.  
En virtut d'això, i d'acord amb el que disposa l'article 35 de la Llei de la Generalitat Valenciana 5/1983, de 30 de desembre, del Govern valencià.  
ORDENE  
Primer  
Convocar el Circuit Rock 100-95 de la Comunitat Valenciana, i aprovar les bases per les quals es regirà aquesta convocatòria, com també el model d'instància, que s'inclouen com a annexos I i II d'aquesta ordre.  
Segon.   
Establir 40 premis de 50.000 pessetes cadascun, amb un import total que ascendeix a la quantitat de dos mil.lions de pessetes (2.000.000), que s'abonaran amb càrrec al capítol IV, aplicació pressupostària 4.05 del pressupost de l'Institut Valencià de la Joventut per al 1995.  
DISPOSICIONS FINALS  
Primera   
Es faculta el director general de l'Institut Valencià de la Joventut perqué dicte les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar un recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors a partir de la data de la seua publicació en el Diari Oficial de la Generalitat Valenciana. Per a la interposició del recurs serà requisit previ la comunicació a la Conselleria de Cultura, Educació i Ciència, segons el que disposa l'article110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 d'agost de 1995  
El conseller de Cultura, Educació i Ciència,   
FERNANDO VILLALONGA CAMPOS  
ANNEX I  
Bases del Circuit rock 100-95 de la Comunitat Valenciana  
1. Participants  
Podran participar totes aquelles grups musicals, els membres dels quals siguen residents a la Comunitat Valenciana i menors de 30 anys en el dia que acabe el termini d'inscripció. Cal que siguen autors del repertori, independentment de l'idioma en què s'expressen.  
No podran participar els grups finalistes en anteriors edicions del Circuit Rock.  
Serà considerada vàlida l'inscripció de tots aquells grups que s'incloguen en el pop-rock, admetent-ne dins d'aquests límits les diferents variacions com ska, reegae, punk, blues, rithm'n' blues, rock'roll, garatge, psicodèlia, rock simfònic, electrònic, soul, rap, rock-dur, heavy metal, thras metal, hard core, etc...  
1.2 Els grups que es presenten hauran de poder desplegar un repertori en directe de 30 minuts com a mínim.  
2 Inscripció  
2.1 Les inscripcions dirigides a l'Institut Valencià de la Joventut i cumplimentades segons el model que s'inclou com annex II a la present ordre deuen ser presentades al Registre General de l'Institut Valencià de la Joventut (carrer de l'Hospital, 11. 46683 València o C/ de Jeroni de Monsoriu, 19. 46820 València), Unitat Territorial de I'IVAJ - Alacant (Avinguda d'Aguilera, 1. 03119 Alacant), Unitat Territorial de I'IVAJ-Castelló (Avinguda dels Germans Bou, 26. 12846 Castelló), a la Conselleria de Cultura (Avinguda Campanar, 32. 46718 València) en las direcciones territoriales de la Conselleria de Cultura en Alacant (Avinguda Aguilera, 1. 03922 Alacant), a Castelló (Avinguda de la Mar, 23. 12804 Castelló), en València (C/. Navarro Reverter, 2. 46157 València), i als Centres d'Informació de l'Oficina d'Informació, Iniciatives i Reclamacions o per qualsevol dels mitjans establerts per l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
2.2 La participació es sol.licitarà presentant:  
a) la fitxa d'inscripció correctament cumplimentada;  
b) fotocòpia del DNI de tots els components del grup;  
c) una fotografía recent del grup, on apareguen tots els integrants;  
d) trajectòria del grup;.  
e) una cinta de casset enregistrada al principi de la cara A de la cinta a velocitat normal, i amb una durada de 3 a 15 minuts.   
2.3 Si la sol.licitud no compleix qualsevol del requisitis indicats en l'apartat anterior, es disposarà d'un termini de 10 dies per esmetar la falta o presentar els documents preceptius.  
2.4El termini d'inscripció serà de 15 dies comptadors des de l'endemà de la publicació d'aquesta ordre en el Diari Oficial de la Generalitat Valenciana.  
4. Fases del Circuit Rock 100-95  
4.1 El Circuit Rock 100-95 constarà de les següents fases:  
a) Primera fase: entre els grups inscrits el comité seleccionarà a 40 grups, com a màxim, segons la qualitat i l'originalitat dels temes presentats.  
b) Segona fase: els grups o solistes seleccionats actuaran en una de les sales o llocs que Circuit Rock 100-95 posarà a la seua disposició, entre els mesos de setembre i novembre de 1995.  
Cadascun dels grups seleccionats, per a realitzar els concerts del Circuit Rock 100-95 rebrà la quantitat de 50.000 pessetes per cada actuació  
c) Tercera fase: entre els 40 grups i després de realitzar-se els concerts, un jurat seleccionaran tres grups finalistes. Cadascun dels quals enregistrarà un disc compacte promocional, que inclourà 2 cançons, de les quals una entrarà en la llista d'èxits de la Cadena 100.  
d) Quarta fase: els tres grups finalistes actuaran en un concert final, que serà retransmés per la Cadena 100-Comunitat Valenciana.  
4.2 Els participants hauran de dur, per a cadascun dels concerts, el seu back line. L'organització hi aportarà la sonorització i la il.luminació.  
4.3 L'obtenció concurrent de subvencions o ajudes atorgades per altres administracions o ens públics o privats haurà de ser comunicada a l'Institut Valencià de la Joventut.   
5. Resolució de la convocatòria  
5.1 El director general de l'Institut Valencià de la Joventut, de comú acord amb el director de Cadena 100, designarà el comité de selecció compost per cinc professionals en l'àmbit musical, que seleccionarà entre tots els grups presentats als 40 grups que realitzaran els concerts.  
De la mateixa forma serà designat el Jurat de la convocatòria. Aquest, integrat per set profesionals del món de la música, decidirà els tres grups finalistes entre els 40 grups seleccionats.  
5.2 Tant el comité de selecció com el jurat de convocatòria elevaran una proposta al director general de l'Institut Valencià de la Joventut, qui resoldrà els grups seleccionats i els tres grups finalistes.  
5.3 Si en el termini de tres mesos comptadors a partir del dia en que finalitze el termini de presentació de les instàncies, no s'aprova la resolució corresponent, s'entendrà que totes les peticions presentades han estat desestimades.  
6. Promociò dels participants  
L'Institut Valencià de la Joventut es reserva el dret de publicar aquelles dades de la butlleta d'inscripció, considerades d'interés, per a la promoció dels joves creadors.  
7. Acceptació de les bases  
El fet de participar en el Circuit Rock 100-95, comporta l'acceptació d'aquestes bases.  
ANNEX II  
Butlleta d'inscripció


Còpia Permalink ELI